8. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Τ.6532 της 6 Αυγ. 1948 Περί συστάσεως Η΄ Τελωνείου παρά τη Δ/σει Τελωνείων Πειραιώς. (Φ.Ε.Κ. 126/Β΄/48). Ο ΥΠΟΥΡΓΟΣ ΤΩΝ ΟΙΚΟΝΟΜΙΚΩΝ Έχοντες υπ’ όψει: 1)τον Νόμον 928/1917 «περί οργανισμού της Τελωνειακής Υπηρεσίας», 2)τον Νόμον 1902 «περί συμπληρώσεως και τροποποιήσεως του Ν. 1595/1919 «περί Τελωνοφυλακής», 3)το άρθρον 2 του υπ’ αριθ. 940/43 Νόμου «περί οργανικής συνθέσεως του προσωπικού των περιφερειακών Οικονομικών Υπηρεσιών του Κράτους» διατηρηθέν εν ισχύϊ δια της υπ’ αριθ. 313/1946 πράξεως του Υπουργικού Συμβουλίου, δημοσιευθείσης δια του υπ’ αριθ. 188 της 30-5-1946 ΦΕΚ (τεύχος Α΄) «περί κυρώσεως κλπ. Νομοθετημάτων κατοχής αρμοδιότητος Υπουργείου Οικονομικών» και 4)το άρθρον 3 της υπ’ αριθ. 330/1945 πράξεως του Υπουργικού Συμβουλίου «περί καθορισμού της οργανικής συνθέσεως των περιφερειακών Υπηρεσιών της αρμοδιότητος του Υπουργείου Οικονομικών», αποφασίζομεν: Άρθρον 1. Συνιστώμεν παρά τη Δ/σει Τελωνείων Πειραιώς, Τελωνείον α΄ τάξεως υπό την ονομασίαν Η΄ Τελωνείον «Διώξεως λαθρεμπορίου και επισκέψεως πλοίων». Άρθρον 2. Αντικείμενα της αρμοδιότητος του ως άνω Τελωνείου είναι: 1)Η ενέργεια της επισκέψεως πλοίων εν τη περιοχή του λιμένος Πειραιώς, 2)Οργάνωσις ειδικής υπηρεσίας προς δίωξιν του λαθρεμπορίου εν τω λιμένι και τη περιοχή της Δ/σεως Τελωνείων Πειραιώς, εκτός των Τελωνειακών καταστημάτων και Τελωνειακών περιβόλων όπου δύναται να δρα κατόπιν συνεννοήσεως μετά του αρμοδίου Τελωνείου, 3)Επιμέλεια της φρουρήσεως των Τελωνειακών καταστημάτων και αποθηκών ως και άλλων επικαίρων σημείων του λιμένος Πειραιώς – οργάνωσις υπηρεσίας εφόδου, επιφυλακής και εφεδρείας, 4)Έλεγχος και παρακολούθησις των εν ακινησία πλοίων, 5)Διοίκησις της εις την διάθεσιν του Τελωνείου τούτου τιθεμένης δυνάμεως του Σώματος της Τελων/κής παρά της Δ/σεως Τελωνείων Πειραιώς και κατανομή ταύτης δια δελτίων υπηρεσίας κατά τας ανάγκας του Τελωνείου, 6)Επίδοσις προσκλήσεων και εκτέλεσις ενταλμάτων και σχετική χρηματική διαχείρισις, 7)Ενέργεια προανακρίσεως επί των εκάστοτε, παρά της εις αυτό ανηκούσης δυνάμεως εκ Τελωνειακών υπαλλήλων και ανδρών της Τελωνοφυλακής, ανακαλυπτομένων λαθρεμποριών, παραπομπή των σχετικών φακέλλων μετά των τυχόν  Σελ. 84 συλληφθέντων δραστών εις τον αρμόδιον Εισαγγελέα και πάσα άλλη σχετική ενέργεια, 8)Τήρησις μητρώου λαθρεμπόρων και παραβατών Τελωνειακών νόμων, περιφερείας Πειραιώς, 9)Σύνταξις μισθοδοτικών καταστάσεων του Σώματος της Τελωνοφυλακής της Δ/σεως Τελωνείων Πειραιώς ως και των παρ’ αυτώ τοποθετουμένων υπαλλήλων, 10)Επάνδρωσις, συντήρησις και φύλαξις των εις την διάθεσιν της Δ/σεως Τελωνείων Πειραιώς τιθεμένων πλωτών εν γένει μέσων, αυτοκινήτων, μοτοσυκλετών και άλλων εν γένει μεταφορικών μέσων. 11)Διαχείρισις και συντήρησις του εις την διάθεσιν της Δ/σεως Τελων Πειραιώς τιθεμένου εκάστοτε οπλισμού, ιματισμού και άλλων εν γένει εφοδίων δια το Σώμα της Τελωνοφυλακής, 12)Οργάνωσις Τελωνειακών μαθημάτων και τεχνική εκπαίδευσις, δια την αρτίαν κατάρτισιν των ανδρών του Σώματος της Τελωνοφυλακής και ενημέρωσις αυτών εις τα καθήκοντα και υποχρεώσεις των και 13)Πάσα άλλη ενέργεια ανατιθεμένη τω Τελωνείω τούτω δια διαταγής του Διευθυντού της Δ/σεως Τελωνείων Πειραιώς. Άρθρον 3. Επί πάσης αναφυομένης διαφοράς, ως προς την αρμοδιότητα του συνιστωμένου κατά τ’ ανωτέρω Τελωνείου ή εν περιπτώσει αμφισβητήσεως ως προς την δικαιοδοσίαν, μεταξύ του Τελωνείου τούτου και των λοιπών Τελωνείων της Δ/σεως Τελωνείων Πειραιώς, αποφαίνεται η Διεύθυνσις. 